CELEX: 32013R1298
Language: fi
Date: 2013-12-11 00:00:00
Title: Euroopan parlamentin ja neuvoston asetus (EU) N:o 1298/2013, annettu 11 päivänä joulukuuta 2013 , neuvoston asetuksen (EY) N:o 1083/2006 muuttamisesta siltä osin kuin on kyse tietyille jäsenvaltioille Euroopan sosiaalirahastosta myönnettävästä määrärahasta

20.12.2013   
            
            
               FI
            
            
               Euroopan unionin virallinen lehti
            
            
               L 347/256
            
         EUROOPAN PARLAMENTIN JA NEUVOSTON ASETUS (EU) N:o 1298/2013,
   annettu 11 päivänä joulukuuta 2013,
   neuvoston asetuksen (EY) N:o 1083/2006 muuttamisesta siltä osin kuin on kyse tietyille jäsenvaltioille Euroopan sosiaalirahastosta myönnettävästä määrärahasta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 177 artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon Euroopan talous- ja sosiaalikomitean lausunnon,
   ovat kuulleet alueiden komiteaa,
   noudattavat tavallista lainsäätämisjärjestystä (1),
   sekä katsovat seuraavaa:
   
               (1)
            
            
               Vuosien 2014–2020 monivuotista rahoituskehystä koskevien neuvottelujen yhteydessä olisi aiheellista käsitellä tiettyjä näiden neuvottelujen tuloksista juontuvia kysymyksiä.
            
         
               (2)
            
            
               Kesäkuun 27 ja 28 päivänä 2013 kokoontunut Eurooppa-neuvosto katsoi, että näihin kysymyksiin olisi löydettävä budjettiratkaisu niiden jäsenvaltioiden osalta, joihin nämä kysymykset eniten vaikuttavat, toisin sanoen Ranskan, Italian ja Espanjan osalta.
            
         
               (3)
            
            
               Euroopan sosiaalirahastosta (ESR) Ranskalle, Italialle ja Espanjalle myönnettäviä vuoden 2013 määrärahoja olisi lisättävä nykyinen talouskriisi huomioon ottaen, jotta lujitetaan unionin taloudellista, sosiaalista ja alueellista yhteenkuuluvuutta, ja keinona auttaa näitä jäsenvaltioita erityisissä pyrkimyksissä, joita tarvitaantyöttömyyttä, ja erityisesti nuorisotyöttömyyttä, sekä köyhyyttä ja sosiaalista syrjäytymistä koskeviin erityisongelmiin vastaamiseksi.
            
         
               (4)
            
            
               Jotta kyseisille jäsenvaltioille myönnettävät määrät voidaan vahvistaa neuvoston asetuksen (EY) N:o 1083/2006 (2) liitteen I mukaisesti, olisi mukautettava säännöksiä, joilla säädetään rahaston kokonaismäärärahoista niiden kolmen tavoitteen osalta, joihin ne vaikuttavat, sekä mainitun asetuksen liitettä II, jossa vahvistetaan maksusitoumusmäärärahojen jäsenvaltiokohtaisen alustavan vuosijakauman perusteet ja menetelmät.
            
         
               (5)
            
            
               Jotta varmistetaan vuoden 2013 maksusitoumusmäärärahojen korotuksen vaikuttavuus ja helpotetaan toimenpideohjelmien täytäntöönpanoa, olisi otettava huomioon kyseisten jäsenvaltioiden kyky hyödyntää tukea rahastojen lähentymistavoitteen sekä alueellisen kilpailukyvyn ja työllisyyden tavoitteiden osalta.
            
         
               (6)
            
            
               Jotta toimenpideohjelmilla on tarpeeksi aikaa hyödyntää ESR:n lisämäärärahoja, on myös tarpeen pidentää talousarviositoumusten määräaikaa niiden toimenpideohjelmien osalta, joihin asetuksen (EY) N:o 1083/2006 liitteessä II vahvistetut uudet määrät on tarkoitus kohdentaa.
            
         
               (7)
            
            
               Koska nämä maksusitoumusmäärärahat liittyvät vuoteen 2013, tämän asetuksen olisi tultava voimaan kiireellisesti.
            
         
               (8)
            
            
               Asetus (EY) N:o 1083/2006 olisi sen vuoksi muutettava tämän mukaisesti,
            
         OVAT HYVÄKSYNEET TÄMÄN ASETUKSEN:
   1 artikla
   Muutetaan asetus (EY) N:o 1083/2006 seuraavasti:
   
               1)
            
            
               Muutetaan 18 artikla seuraavasti:
               
                           a)
                        
                        
                           korvataan 1 kohdan ensimmäinen alakohta seuraavasti:
                           ”Rahastojen maksusitoumuksiin käytettävissä olevat varat kaudella 2007–2013 ovat 308 542 551 107 euroa vuoden 2004 hintoina liitteessä I olevan vuosijakauman mukaisesti.”;
                        
                     
                           b)
                        
                        
                           korvataan 3 kohta seuraavasti:
                           ”3.   Liitteessä II olevissa 12–30 ja 32 kohdassa tarkoitetut määrät sisällytetään 19, 20 ja 21 artiklassa tarkoitettuihin määriin, ja ne on yksilöitävä selkeästi ohjelma-asiakirjoissa.”
                        
                     
         
               2)
            
            
               Korvataan 19 ja 20 artikla seuraavasti:
               ”19 artikla
               Lähentymistavoitteen määrärahat
               Lähentymistavoitteen kokonaismäärärahat ovat 81,53 prosenttia 18 artiklan 1 kohdassa tarkoitetuista varoista (eli yhteensä 251 543 760 146 euroa), ja ne jaetaan osa-alueittain seuraavasti:
               
                           a)
                        
                        
                           70,50 prosenttia (eli yhteensä 177 338 880 991 euroa) 5 artiklan 1 kohdassa tarkoitettuun rahoitukseen käyttäen jäsenvaltiokohtaisen alustavan jaon perusteina tukikelpoista väestöä, alueellista vaurautta, kansallista vaurautta ja työttömyysastetta;
                        
                     
                           b)
                        
                        
                           4,98 prosenttia (eli yhteensä 12 521 289 405 euroa) 8 artiklan 1 kohdassa tarkoitettuun erityiseen siirtymäkauden tukeen käyttäen jäsenvaltiokohtaisen alustavan jaon perusteina tukikelpoista väestöä, alueellista vaurautta, kansallista vaurautta ja työttömyysastetta;
                        
                     
                           c)
                        
                        
                           23,23 prosenttia (eli yhteensä 58 433 589 750 euroa) 5 artiklan 2 kohdassa tarkoitettuun rahoitukseen käyttäen jäsenvaltiokohtaisen alustavan jaon perusteina väestöä, kansallista vaurautta ja pinta-alaa;
                        
                     
                           d)
                        
                        
                           1,29 prosenttia (eli yhteensä 3 250 000 000 euroa) 8 artiklan 3 kohdassa tarkoitettuun erityiseen siirtymäkauden tukeen.
                        
                     20 artikla
               Alueellinen kilpailukyky ja työllisyys -tavoitteen määrärahat
               Alueellinen kilpailukyky ja työllisyys -tavoitteen kokonaismäärärahat ovat 15,96 prosenttia 18 artiklan 1 kohdassa tarkoitetuista varoista (eli yhteensä 49 239 337 841 euroa), ja ne jaetaan osa-alueittain seuraavasti:
               
                           a)
                        
                        
                           78,91 prosenttia (eli yhteensä 38 854 031 211 euroa) 6 artiklassa tarkoitettuun rahoitukseen käyttäen jäsenvaltiokohtaisen alustavan jaon perusteina tukikelpoista väestöä, alueellista vaurautta, työttömyysastetta, työllisyysastetta ja asukastiheyttä; ja
                        
                     
                           b)
                        
                        
                           21,09 prosenttia (eli yhteensä 10 385 306 630 euroa) 8 artiklan 2 kohdassa tarkoitettuun erityiseen siirtymäkauden tukeen käyttäen jäsenvaltiokohtaisen alustavan jaon perusteina tukikelpoista väestöä, alueellista vaurautta, kansallista vaurautta ja työttömyysastetta.”
                        
                     
         
               3)
            
            
               Korvataan 21 artiklan 1 kohdan johdantolause seuraavasti:
               ”1. Euroopan alueellinen yhteistyö -tavoitteen kokonaismäärärahat ovat 2,51 prosenttia 18 artiklan 1 kohdassa tarkoitetuista varoista (eli 7 759 453 120 euroa), ja ne jaetaan, liitteessä II olevassa 22 kohdassa tarkoitettua määrää lukuun ottamatta, osa-alueittain seuraavasti:”
            
         
               4)
            
            
               Lisätään 75 artiklaan kohta seuraavasti:
               ”1b.   Poiketen siitä, mitä 1 kohdassa säädetään, liitteessä II olevassa 32 kohdassa tarkoitettuja määriä koskevat talousarviositoumukset on tehtävä 30 päivään kesäkuuta 2014 mennessä.”
            
         
               5)
            
            
               Korvataan liite I seuraavasti:
               
                  ”LIITE I
                  
                     Maksusitoumusmäärärahojen (18 artiklassa tarkoitettu)
                  
                  
                     vuosijakauma kaudella 2007–2013
                  
                  
                              (euroa, vuoden 2004 hintoina)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000
                           
                           
                              43 318 000 000
                           
                           
                              43 862 000 000
                           
                           
                              43 860 000 000
                           
                           
                              44 073 000 000
                           
                           
                              44 723 000 000
                           
                           
                              45 843 551 107”;
                           
                        
            
         
               6)
            
            
               Lisätään liitteeseen II kohta seuraavasti:
               
                           ”32.
                        
                        
                           ESR:sta myönnetään vuodeksi 2013 lisärahoitusta 125 513 290 euroa seuraavasti: Ranskalle myönnetään 83 675 527 euroa, Italialle myönnetään 25 102 658 euroa ja Espanjalle myönnetään 16 735 105 euroa.”
                        
                     
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 11 päivänä joulukuuta 2013.
      
         
            Euroopan parlamentin puolesta
         
         
            Puhemies
         
         M. SCHULZ
      
      
         
            Neuvoston puolesta
         
         
            Puheenjohtaja
         
         V. LEŠKEVIČIUS
      
   
   
      (1)  Euroopan parlamentin kanta, vahvistettu 20. marraskuuta 2013 (ei vielä julkaistu virallisessa lehdessä), ja neuvoston päätös, tehty 5. joulukuuta 2013.
   
      (2)  Neuvoston asetus (EY) N:o 1083/2006, annettu 11 päivänä heinäkuuta 2006, Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta (EUVL L 210, 31.7.2006, s. 25).